L'aval de Convergència al control conservador del Congrés enterboleix la refundació del partit\nEl sector renovador que aspira a liderar el PDC a partir d'aquest dissabte critica la manca de transparència de Francesc Homs en la votació de la Mesa del Congrés\nLa pugna entre famílies se centra en l'elecció del consell nacional, per la qual competeixen el conseller Santi Vila i l'alcaldessa de Sant Cugat, Mercè Conesa\nEl partit pretén construir una estructura organitzativa menys vertical mantenint Artur Mas com a líder indiscutible\nPuigdemont i Mas al Congrés que va donar llum al Partit Demòcrata Català EFE\nConvergència acaba la primera jornada de refundació enfrontada pel nou nom\nArtur Mas acapara poder a la nova Convergència minimitzant la renovació del partit\nETIQUETAS: Partit Demòcrata Català, convergència, CDC, Francesc Homs, Artur Mas\nMalgrat els intents de mostrar una imatge moderna, la refundació de Convergència en un partit del segle XXI té aroma d'anys 90. En concret, dels salons de l'hotel Majestic, on Aznar i Pujol van signar el pacte que va permetre accedir a la Moncloa al líder del PP el 1996. Els ecos d'aquest acord han reaparegut amb l'aval de Convergència al control de la Mesa del Congrés per part de PP i Ciutadans . Un gir a la dreta que, encara que sigui tàctic i circumstancial a canvi d'un hipotètic grup parlamentari propi, ha suscitat el rebuig rotund dels sectors renovadors que aspiren a liderar el nou Partit Demòcrata Català (PDC) a partir d'aquest dissabte.\nLes figures ascendents del partit volen allunyar-se de les velles maneres de fer política de Convergència. Precisament per això la crítica a la jugada del cap de files convergent a Madrid, Francesc Homs, ha estat descarnada. "No es pot tractar la gent d'idiota", ha afirmat aquest dijous l'alcalde d'Igualada, Marc Castells.\nCastells forma part de la candidatura liderada pels joves diputats Marta Pascal i David Bonvehí per la direcció executiva del nou PDC. En la mateixa línia, el seu únic rival –encara que sense opcions– per la direcció, Ignasi Planas, ha titllat d'"inacceptable que tinguem una nebulosa respecte què ha fet el partit i no tinguem una argumentació".\nCastells ha explicat que la decisió d'Homs ha sembrat els dubtes a la militància sobre el grau de renovació del partit. "Estem revifant unes estructures i un partit, i la militància té la sensació que l'hem abandonat", ha assenyalat. Amb tot, ha llançat un missatge d'esperança: "La bona notícia és que entrarem al partit un equip de gent que això ho pensa canviar radicalment".\nLa refundació de Convergència es compon de dues etapes. El congrés de fa dues setmanes va enterrar políticament CDC, que no jurídicament, pels casos de corrupció que afecten el partit. Després de la rebel·lió de les bases davant dels noms proposats per la cúpula , va néixer el Partit Demòcrata Català (PDC), que encara no té l'aval del Ministeri de l'Interior per registrar-se com a partit perquè comparteix la denominació de "demòcrata" amb diverses formacions. Entre aquest divendres i dissabte, els "associats" –la denominació que el partit ha donat als militants– del nou PDC escolliran els principals càrrecs directius de la formació.\nEn el nou organigrama convergent, el dia a dia del partit el gestionarà la direcció executiva nacional. Estarà formada per 12 membres i, excepte que hi hagi alguna sorpresa, la liderarà el tàndem Pascal-Bonvehí. Els integrants de la seva llista són actius a l'alça del partit al món local –com Castells– o a nivell català –Bonvehí i Pascal al grup parlamentari de Junts pel Sí; Elsa Artadi al Govern. Són l'aposta de Convergència per recuperar-se de les successives patacades electorals que pateix des del 2012.\nPugna pel Consell Nacional\nEl màxim òrgan entre congressos, que al PDC s'anomenen assemblees, és el Consell Nacional. Aquí sí que hi ha disputes entre les famílies del partit per la seva presidència. La vella guàrdia, per exemple Francesc Homs, dóna suport al conseller de Cultura, Santi Vila. Però l'exalcalde de Figueres també té suports entre el món local, com el de l'alcalde de La Seu i diputat de JxSí, Albert Batalla, i, especialment, el del president de la Generalitat, Carles Puigdemont.\nVeus del partit critiquen Vila, sempre en privat, per tenir una agenda personal al marge de la formació. Es basen, per exemple, en que ja s'hagi postulat per competir contra Ada Colau a les municipals de 2019, o que, en plena confrontació entre el Govern de Mas i l'Executiu de Rajoy la passada legislatura pel procés sobiranista, receptés moderació i diàleg. La seva candidatura es basa en marcar perfil convergent. "No podem caure en l'assemblearisme! No som ni ERC ni la CUP! Lideratge i meritocràcia", va proclamar aquesta setmana .\nLa principal rival de Vila és la presidenta de la diputació de Barcelona i alcaldessa de Sant Cugat, Mercè Conesa, enquadrada en el sector socialdemòcrata del partit. Incondicional de l'independentisme, defensa un partit amb protagonisme de les bases. En una entrevista al diari ARA , va assegurar sentir-se "còmoda" amb un referèndum unilateral d'independència, mentre que Vila ho va qualificar d' "aportació inoportuna i injustificada" .\nAmb tot, el PDC seguirà sota el lideratge d'Artur Mas, que serà el president del partit, mentre que la portaveu del Govern, Neus Munté, en serà la vicepresidenta. Els estatuts del PDC estableixen que president i vicepresident tenen atribucions representatives i de coordinació, però no executives. Aquest dissabte la militància també ratificarà els estatuts i escollirà la figura del Defensor de l'Associat, que té com a objectiu vetllar pels drets dels associats del partit encara que només podrà fer recomanacions a l'executiva en els casos de vulneració de drets.\n| 22/07/2016 - 09:44h\nSenyors: allò que compromet el vostre partit no és el vot en la mesa del Congrés, això rai. Lo que fa que no es "noti" la renovació és l'oposició sistemàtica a aprovar una Renda garantida de ciutadania per a les persones sense feina i sense subsidi, en la misèria. Això és lo que "caracteritza" CDC i, si continua, "caracteritzarà" el nou partit. És per aquí per on heu de començar a canviar, si voleu canviar.


Blackpool Lodge Apartments Blackpool Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nBlackpool Lodge ApartmentsApartament21 Wellington Road, Blackpool Centre, Blackpool, Regne Unit, fy1 6ar - Veure al mapaExcel·lent8,8Basada en83comentarisBlackpool Lodge ApartmentsVeure més fotos"Perfect size accommodation fir family if 6"PatriciaUnited KingdomVeure més fotosVeure totes les 21 fotosExcel·lent ubicació 9,0Veure al mapa9,0Ubicació\nSobre l'allotjamentDescripcióSituat en el cor de Blackpool Centre, Vernon Lodge Apartments és un lloc ideal des d'on descobrir Blackpool. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Vernon Lodge Apartments, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de habitació familiar. L'ambient de Vernon Lodge Apartments es reflexa en cada habitació. calefacció, aparell de televisió, aparell de televisió LCD/pantalla de plasma, reproductor de DVD/CD, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Vernon Lodge Apartments és un lloc ideal d'estada pels viatgers que busquin encant, comfort i facilitat a Blackpool.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióforn microonessala d'estarcalefaccióneveraservei de planxaempolles d'aigua de cortesiaplat de dutxa estris de cuinareproductor de DVD/CD Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Blackpool Lodge Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


LAUREATUM 3.0 : de maig 2015\nFIRA DE L'ASCENCIÓ A GRANOLLERS 2015\nPer fi a arribat a Granollers la fira de l'ascensió, que cada any es celebra al Parc Firal.\nAquest any hi han muntades més de 85 jocs dels que podreu gaudir, 9 restaurants on podreu disfrutar del seu menjar, 170 expositors i més de 30.000M de parc per gaudir de la festa.\nLa fira tracta sobre un certamen anual multi sectorial que mostra les principals novetats de l'industria, els serveis, l'automació, l'agricultura i la granerada.\nDesprés de molts anys sense emplaçament estable, des de 2001, la Fira se ubica al Parc Firal. La celebració d'aquesta cita econòmica se complementa amb diversos actes culturals.\nSi vols saber una mica més informació et deixem l'enllaç:\nSORTIDA DE TREBALL FUNDACIÓ ALÍCIA\nEl passat 9 d'abril els alumnes de 3r A vam anar a la fundació Alicía a la població de Sant Benet de Bages (Manresa).\nA la sortida hem fet un taller de cuina. Ens han explicat la piràmide de l'alimentació i els aliments bàsics de els diferents continents. Vam fer 4 grups i cada grup representa un continent.\nA cada piràmide havíem de posar els aliments en el lloc adequat (hidrtas de carboni, làctics, verdures, fruites greixos, proteïnes...).\nVam aprendre a quinar plats de diferents continents: sopa japonesa de fideus, guacamole, amanida de taronja i empedrat.\nQuan vam acabar de cuinar platsels vam tastar. Després vam donar la nostre opinió.\nFinalment ens van ensenyar les instal.lacions amb les cuines professionals.\nEn aquest sortida hem conegut diferents ingredients (oli de sèsam,dashi, aiguanaf...). També em observat que ya sabem treballar en petits grups, sabem seguir la recepta i elabora-la sense ajut de cap adult ens espavilem sols cuinant, i que vam saber respondre moltes de les preguntes que feia la monitora perquè ho havíem treballar al programa TAS.\nOriol i Pedro - 3A\nPublicat per Carla Batalla a 12:13 Cap comentari:\nEtiquetes de comentaris: 3 ESO, PROJECTES\nALLIBERAMENT D'UNA TORTUGA AL DELTA DE L'EBRE\nLa Xarxa de Rescat de Fauna Marina del Departament d' Agricultura ha alliberat a un exemplar juvenil de tortuga babaua (Caretta Caretta) una espècie en perill de extinció, al Parc Natural del Delta de l' Ebre.\nL'animal de 5,400 quilos de pes i 34,5 centímetres del cap fins a la cua,va ser rescatada a Mataró (Barcelona) el 3 de febrer passat. El Centre de Control del Port de Mataró va avisar que feia dos dies que es veia una tortuga dins del port, sempre per la mateixa zona.\nL'equip de resposta rapida de la Xarxa de rescat de fauna Marina ,format pels agents rurals i personal tècnic.\nL'equip de resposta ràpida de la Xarxa de Rescat de Fauna Marina, format pels Agents Rurals i personal tècnic del Servei de Biodiversitat i Protecció dels Animals del Departament, es va desplaçar fins al lloc, on van localitzar l'animal i el van poder recollir amb l'ajuda d'una barca de manteniment.\nEn el moment de retirar-la de l'aigua, es va veure que la tortuga tenia un fil de pesca esportiva al voltant del coll i enganxat al fons, de manera que no es podia deixar anar ni menjar.\nAtès que aquells dies feia molt fred i es desconeixia quant temps portava enganxada, es va decidir traslladar-la al centre de recuperació de fauna marina del CRAM per a la seva recuperació.\nPublicat per jasmina a 12:27 Cap comentari:\nEtiquetes de comentaris: ACTUALITAT, CIÈNCIES NATURALS\nLA PUBLICITAT: EMPATIA - Raquel V., Anabel M.. i Judith D. (3B)\nPublicat per Iolanda Traver i Vidal a 9:48 Cap comentari:\nEtiquetes de comentaris: 3 ESO, PROJECTES, PUBLICITAT\nUNA BALENA GRISA BAT EL RÈCORD DE MIGRACIÓ\nUna balena grisa que es de l'oceà Pacífic Nord Occidental bat un nou rècord de migració amb 10.880 quilòmetres en 69 dies recorreguts, amb una llarga distància entre mamífers. Després va tornar al l'oceà Pacífic Nord per una ruta una mica més al sud. Completant en 172 dies un periple de 22.511 quilòmetres, també un rècord per a la migració d'anada i tornada. Va fer un viatge d'anada de 9.800 quilòmetres des d'aigües enfront de Brasil a Madagascar, segons un estudi de 2010.\nTROBEN RESTES D'UN DASPLETOSAURUS\nDavid Hone i Darren Tanke, van estudiar les restes d'un Daspletosaurus que havíen estat descoberts en 1994 al Dinosaur Provincial Park de Canadà.\nUna ferida sense cicatritzar en l'os de la mandíbula inferior fa sospitar als experts que aquell gran depredador va ser devorat després de mort. Però el més important, es que, per les empremtes que han quedat, s'aprecia que va ser de víctima d'un altre Daspletosaurus.\nEs tracta d'una interpretació provicsional, però altres investigadors ja havien detectat prèviament traces de canibalisme en altres tiranosaures.\nELS ESTELS per Iker Rodríguez (3 ESO)\nDEFINICIÓ: UN estel és un astre celeste que brilla amb llum pròpia al cel.\nCOMPOSICIÓ: Està compost per hidrogen i heli i les seves parts són:\nLa corona, cronosfera, fostosfera, el fluix de la sub-superfície, la zona convectiva, la zona radioactiva i el nucli.\nNAIXEMENT, VIDA I MORT: Un estel neix a una rebulosa, la gravetat fa que es fragmenti en núvols més petits, quan la temperatura arriba als 10.000.000ºC, es transforma en un estel.\nComença sent més petita, més calenta i de color blau violeta. A mesura que passa la seva vida, es torna més gran, menys calenta, el seu combostible es va esgotant i el color canvia de blau violeta a blau, a blanc, a groc, a taronja i a vermell.\nQuan és una gegant, pot morir de varies formes depenent de la seva massa planetària.\nDesprés d'una rebulosa planetària, la gravetat, fan que es fragmenti en núvols més petits, quan la temperatura arriba als 10.000.000ºC, neix un altre estel.\nSi és d'entre 11 i 50 masses solars, es tornarà una supernova, és a dir es comprimeix i escala.\ndesprés d'això, es pot tornar o bé una nana blanca o un estat de neutrons o un forat negre.\nIker Rodríguez (3B)\nEtiquetes de comentaris: 3 ESO, CIÈNCIA\nEL RESPECTE - Anna C., Abida A i Marta P (3B)\nRETIREN 400 QUILOS DE FUEL DEL VAIXELL ENFONSAT A CANÀRIES\nEl vaixell ha arribat a la costa de Canàries, a la franja oest de l'illa, que compta amb el millor valor ecològic,\nel dimecre per la nit va detectar les primeres restes del fuel,\nen la platcha de Veneguera, el gover ha decidit elevar el nivell de emergencia al grau 2 avanç del risc d'afecció de la costa.\nDurant l'endema d'aquest Dijous varis membres del govern d'Ana Pastor.\nS'encontren reunits amb els representants de els membres que es poden veure afectats pel l'abocament.\nMentres el ROV contratat de l'empresa Noruega OTECH segueix en la zona on s'encontra perdut: El Cruz de Mar i el Miguel de Crevantes.\nEls vaixells de de neteja de Salvament Marìtim s'han desplaçat fins a les proximitats de la costa de gran Canaies, també treballen a la zona amb la intenció que la menor quantitat de fuel possible arribi a la terra.\nPublicat per Carla Batalla a 12:23 Cap comentari:\nSANT JORDI 2015 AL LAURO - 3 ESO\nPublicat per Iolanda Traver i Vidal a 11:34 Cap comentari:\nEtiquetes de comentaris: 3 ESO, SANT JORDI\nLa matinada d'aquest diumenge 3 de maig es va registrar una espectacular explosió al volcà de Colima. L'erupció de lava i cendres va deixar una enorme columna de fum de diversos metres d'altura va encendre l'alerta de les comunitats properes al cràter. Material incandescent i cendres es van escampar al voltant del volcà.\nCÈL.LULES MARE PER REPARAR LESIONAS CEREBRALS\nUN GRUP DE CIENTIFICS DE LA UNIVERSITAT LLIURE DE BRUSSEL.LES HA ACONSEGUIT REPARAR PER PRIMERA VEGADA UNA LESIÓ DEL CÒRTEX CEREBRAL MITJANÇANT L'IMPLANT DE NEURONES GENERADES A PARTIR DE CÈL.LULES MARE.\nUn dels responsables de la investigació, és l'espanyola Sandra Acosta Verdugo. "En l'experiment, desenvolupat en ratolins, les neurones trasplantades s'han integrat en el 100% dels casos, de manera que s'ha aconseguit la curació de lesions del còrtex cerebral", explica Acosta.\nAquest treball obre la porta, a llarg termini, a teràpies que podrien aplicar-se en humans per tractar lesions cerebrals produïdes per ictus, hematomes cerebrals o traumatisme.\nLes cèl.lules mare podrien tenir-hi un avenç científic molt important.\nMÉS INFORMACIÓ A LA REVISTA EL PAÍS:\nUN TERRATRÈMOL MOLT GREU AFECTA A NEPAL\nNepal intenta refer-se d' un terratrèmol que deixa imatges de cadàvers apilats , tasques de rescat amb mitjans pedestres , caos a l'ajuda , comunicacions difícils i altres escenes malauradament habituals dels desastres en països subdesenvolupats\nLa factura supera els 3.904 morts i 6.833 ferits , segons els comptes oficials més recents . El pas de les hores l'agreujarà perquè moltes zones properes a l'epicentre segueixen incomunicades.\nLA SUPERACIÓ - Eric Zurita i Ivan Montes (3B)\nPublicat per Iolanda Traver i Vidal a 9:25 Cap comentari:\nLA PUBLICITAT: EMPATIA - Raquel V., Anabel M.. i J...\nRETIREN 400 QUILOS DE FUEL DEL VAIXELL ENFONSAT A ...


Blog - Racó del riu\nMenú per la nit de Sant Joan, divendres 23 de Juny.\nCom cada any celebrem la castanyada amb un menús especial amenitzat amb l’actuació del grup Cadenza. (más…)\nMira quien baila! al Racó del Riu\nAquest pròxim dissabte 24 se detembre a la nit actuaran a la nostra terrassa els ballarins Roger Romeu i Arismel Naya, els que van ser professors de ball de saló del famós programa de televisió Mira quien baila!.\nDiumenge, Racó del Riu a Mescla\nMolts recordareu que fa uns anys a Deltebre es cel·lebrava l’Ebregourmet, una fira gastronòmica que va tenir bastant de repercusió en el seu moment per es va deixar de fer. Aquest any han volgut recuperar un espai dedicat a un dels atractius més importants (más…)\nNits a l’Ebre\nNits a l’Ebre és com hem titulat la nova carta de la nostra terrassa Miratges. Com molts sabeu, desde fa uns anys tenim aquesta petita carta on hi han plats més informals i més lleugers que només cuinem per als sopars. (más…)\nany nou arros ball ball de saló carta castanyada delta dinar ebre enamorats esdeveniments evento festa fi d'any fira gastro halloween menu mira quien baila miratges musica nadal nit nits nova raco del riu restaurant revetlla santjoan sant valenti showcooking somriu sopar terrassa tot sants vetllada


Clínica Sanza 02/01/2012 Clínica Sanza en els mitjans de comunicació Deixa un comentari o dubte que tinguis\nAquests dos termes mèdics estan en auge en el món de la medicina i cirurgia plàstica, reparadora i estètica.\nDefinim la bioplàstia com el conjunt de tècniques no quirúrgiques, que unides, permeten canviar trets físics de la cara o permeten un rejoveniment.\nFins fa uns anys s’aplicaven per separat, aconseguint uns resultats pobres, poc visibles i fins i tot poc duradors a costa de diverses sessions i tractaments.\nAmb el nou concepte de bioplàstia potenciem els resultats i la seva durabilitat.\n– Infiltracions de vitamines\n– Hidroxiapatita de calci\n– Botox, radiofreqüència bi o tripolar\n– Unit al làser ablatiu o fraccionat\n– Fenols o altres peelings abrasius més dels fils suspensors i productes vehiculitzants.\nSi a tot aquest còctel de tractaments facials li afegim les infiltracions de teixit gras enriquit, és a dir, el lipofilling, podrem afirmar llavors que el resultat final és òptim i molt semblant al dels liftings quirúrgics. El lipofilling ha permès revolucionar també el concepte de lipoplàstia moderna o tridimensional.\nLa bioplàstia no requereix passar per quiròfan ni ingrés hospitalari, tampoc d’anestèsia, encara que si el pacient ho prefereix pot aplicar-se una lleu sedació.\nEl conjunt de tècniques i productes a emprar el determinaran sempre el cirurgià i el pacient de manera col·laborativa segons el resultat desitjat: un lleu rejoveniment, un rejoveniment més notori o canviar algun aspecte de la fisonomia facial, com un vector negatiu, un despenjament, un defecte no desitjat, etc.\nTant la bioplàstia com el lipofilling es consideren tractaments únics, és a dir, no necessiten acudir de manteniment ni es realitza en diverses sessions, tot i que no exclou la possibilitat de fer algun retoc a la setmana del tractament o als 3 mesos per potenciar o evidenciar més l’efecte obtingut.\nEls preus són més assequibles que les intervencions d’estirament de pell o múscul però són molt variables d’un pacient a un altre segons sigui el còctel de tractaments a utilitzar en cada bioplàstia i segons el tipus de pell i envelliment fisiològic de cada pacient en particular.\nHem de ser conscients en tot moment que la bioplàstia amb lipofilling té unes indicacions determinades i no s’ha d’abusar ni emprar en qualsevol pacient. No es tracta de substituir una tècnica de rejoveniment per l’altra, sinó de complementar-les i saber-les indicar.\nCom en qualsevol tractament, ja sigui mèdic o quirúrgic, els abusos poden provocar deformacions que en alguns casos poden ocasionar un resultat no desitjat o poc natural.\nA Clínica Sanza sempre es busca el tractament més senzill, menys agressiu, més econòmic, més natural i que en definitiva, aquell que aconsegueixi el resultat desitjat pel pacient. Si amb això és millor reposicionar o estirar un excés de pell, greix o múscul, mai farem una bioplàstia, sinó un weekendlift o si cal un lifting convencional.\nÉs per això que un bon professional ha de conèixer totes les tècniques mèdiques i quirúrgiques per poder aplicar la més indicada per a cada pacient i també la més elegant.


Recentment, en un total de cinc intercanvis criptogràfics japonesos van tancar les seves operacions com a conseqüència que el Japó estrenyés el llaç dels intercanvis. Tot va començar amb el pirateig Coincheck a principis d’aquest any que va portar l’Agència de Serveis Financers (FSA) del Japó a presentar-se i intensificar la supervisió dels intercanvis de criptomonedes..\nAixò ha provocat una sacsejada al mercat criptogràfic japonès que ha provocat l’entrada de grans noms com Line, Monex Group i Yahoo Japan en aquesta lucrativa indústria. Com que la mida total del mercat de les criptomonedes és d’uns 250.000 milions de dòlars, no és cap sorpresa que tothom estigui mirant el mercat de les criptogràfiques.\n1 Centenars d’empreses interessades a realitzar intercanvis criptogràfics japonesos\n1.1 El grup Monex observa el problemàtic Coincheck\n1.2 Yahoo Japan també es troba en la barreja de criptografia\n1.3 Treballant per crear un ecosistema criptogràfic creïble\nCentenars d’empreses interessades a realitzar intercanvis criptogràfics japonesos\nDesprés de la debacle de Coincheck, FSA introdueix una llei que requereix que els intercanvis criptogràfics es registrin amb efectes a partir d’abril de 2017. A la llum d’aquesta llei, la FSA va fer inspeccions in situ i va trobar que molts d’aquests intercanvis manquen de govern corporatiu i controls interns..\nL’agència va demanar a l’operador que fes els canvis necessaris i els va donar l’oportunitat de tancar voluntàriament el seu negoci abans que les comandes de la FSA. Les regulacions més dures van fer que cinc borses retiressin les sol·licituds de registre i tanquessin els seus negocis.\nNo obstant això, hi ha un munt de nous jugadors que estan preparats per substituir-los. Segons els informes, més de 100 empreses han expressat el seu interès en la realització d’intercanvis criptogràfics.\nSi es creuen les fonts, també hi ha la popular aplicació de xat Line i CyberAgent, una empresa de serveis d’Internet.\nEl grup Monex observa el problemàtic Coincheck\nDes del hack de Coincheck, el mercat de criptografia s’ha reduït, però ha donat lloc a una cosa bona. Ara el mercat elimina els mals actors, és a dir, aquells intercanvis criptogràfics que no van tenir cura amb els actius dels clients. Amb l’entrada de grans jugadors, el mercat criptogràfic aviat veurà un altre auge.\nA l’hora d’executar un intercanvi criptogràfic, les empreses poden obtenir grans beneficis de les comissions de transacció i ampliar la seva base de clients.\nMonex Group, una empresa de serveis financers creada el 1999, està negociant actualment l’acord d’adquisició que es troba en les seves fases finals. L’acord que s’espera que impliqui diversos milions de iens amb més probabilitats de ser anunciat aquesta setmana.\nDesprés del pirateig, FSA encara no ha decidit sobre el registre de Coincheck, ja que el gos de vigilància financera ha demanat a l’intercanvi que millori les seves pràctiques comercials. Però si Monex s’implica, l’agència estaria molt més inclinada a aprovar la sol·licitud de registre.\nLlegiu també: Associacions principals per lluitar contra la prohibició d’anuncis criptogràfics de Google al maig\nYahoo Japan també es troba en la barreja de criptografia\nAmb la forma en què el mercat de les criptografies avança, és probable que les grans empreses tecnològiques i financeres configurin la indústria criptogràfica. Un altre gran nom és Yahoo Japan, que segons els informes planeja comprar al voltant del 40 per cent de BitARG Exchange Tokyo el proper mes per al llançament del 2019.\nBitARG no és un intercanvi criptogràfic actiu o només es limita al comerç de bitcoins, tot i que està registrat a la FSA. L’entrada de Yahoo ajudarà a impulsar cap endavant el sector d’intercanvi de criptografia actualment flotant.\nTreballant per crear un ecosistema criptogràfic creïble\nA la turbulenta indústria criptogràfica actualment turba, les adquisicions guanyen força. Els intercanvis criptogràfics que incompleixen els estàndards de la FSA són empesos a col·laborar amb una gran empresa o simplement es tanquen.\nFSA no s’aturarà aquí, ampliarà encara més les seves inspeccions fins i tot a les borses registrades i, si cal, prendrà les mesures correctives. Com va aclarir un funcionari de FSA:\n“De moment, reforçarem la normativa i eliminarem la podridura. Això conduirà a un entorn empresarial més saludable en el futur “.\nPodria semblar un moviment negatiu de l’agència a primera vista, però a través d’això, les autoritats fomenten la confiança i la credibilitat dels possibles inversors del mercat de criptografia. Ajudaria encara més a eliminar les empreses i particulars que simplement buscaven obtenir beneficis ràpids.\nNo obstant això, el govern ha de buscar un bon equilibri entre regular el mercat i permetre-li l’espai per al creixement.\nQuina opinió teniu de que la FSA sigui estricta en els intercanvis de criptografia japonesa? Creieu que l’entrada de grans jugadors seria bona per a la indústria criptogràfica? Comparteix els teus pensaments amb nosaltres!\nRevisió de Bitcoincasino.io: Casino en línia amb més de 1000 jocs


Espores - L'art d'assaonar\nTriar les plantes adequades per assaonar els teus plats pot considerar-se tot un art on la bona combinació i la justa mesura són les qualitats més importants. A més de potenciar el sabor dels aliments, saber quins són les millors herbes per a completar una recepta és garantia extra de nutrients i sals minerals.\nBé siga per salut, per sabor, per a enriquir els menjars o per a satisfer els paladars més exigents, l'ús d'herbes i plantes per a condimentar els aliments és part de la nostra cultura popular i gastronòmica. Fer-ho correctament i en les quantitats precises és alguna cosa que només s'ha aconseguit després de molts anys reinvenció de l'art culinari. Les plantes aromàtiques (i també les espècies que s'obtenen d'elles) tenen la virtut de transformar un plat "senzill" com unes verdures o una amanida en un molt més saborós, desitjable i que, com a extra, conté una sèrie de nutrients i propietats terapèutiques i digestives beneficioses per a la nostra salut.\nL'ús de plantes aromàtiques és diferent en cada regió del món. Per exemple, les cuines europees usen les herbes amb la funció principal de aromatitzar el plat i d'estimular el sentit de l'olfacte del comensal mentre que en les zones d'Orient Pròxim i a Àsia el seu ús és imprescindible per a elaborar pràcticament qualsevol menjar donant més importància a la seua imatge (tenyir l'aliment, donar-li un color diferent) i a la conservació de l'aliment durant més temps.\nA Espanya som més aficionats a utilitzar plantes aromàtiques que donen als nostres plats olor a camp i natura. El timó, el romaní, l'orenga o la marduix són algunes d'aqueixes plantes que consumides en sec o fresques donen als nostres guisats i salses un toc diferenciador. A Itàlia l'aromàtica per excel·lència és l'alfàbrega, imprescindible en l'elaboració de salses com el pesto, mentre que a Grècia l'orenga barrejada amb llimó serveix d'amaniment tant per a verdures com per a carns. Si parlem de peixos, l'estragó, el fenoll i l'anet són quasi insubstituïbles en el mariats, mentre que l'all, el julivert i la menta són aromàtiques usades amb diferent finalitat en tota la conca del Mediterrani.\nTurquia, un altre dels països on les aromàtiques semblen fer màgia en la cuina, té en la menta el millor aliat dels rebosters i el coriandre, el comí i el safrà en els seus plats estavella. A aquests cal sumar-li també les salses picants com la "harissa", típica del país i realitzada amb una mescla de plantes seques i pebrots picants. En la gastronomia de l'Índia i el sud d'Àsia les aromàtiques són imprescindibles per a qualsevol menjar ben siga amanida, postres, sopa, guisat, salsa o beguda. De la canyella a la nou moscada, les olors que desprenen els típics d'aquesta regió del món són inconfusibles i el millor reflex de com els seus ancestres van fer de les plantes aromàtiques el millor aliat en la cuina.\nDel test al plat: avantatges i usos\nCada vegada són més les persones que decideixen conrear les seues pròpies aromàtiques a casa. Fer-ho no requereix massa esforç ni temps i és una forma de tenir condiments i assaonadors naturals sense cap intermediaris. És clar que no podràs completar el teu especier només amb les plantes que la teua conrees però quasi totes elles poden conrear-se en tests. A l'hora de fer-ho hauràs de tenir en compte algunes nocions bàsiques depenent de cada planta. També has de saber que algunes d'elles adquireixen majors propietats en sec, així que és convenient que prepares un lloc sec i ventilat on puguen orejar-se durant dues setmanes. Plantes com el timó o l'orenga requereixen d'aquest procés per a tenir un sabor més intens.\nTípica salsa pesto amb base d'alfàbrega\nMantega d'herbes amb base de julivert\nA més de fresques i en sec, si et decideixes a conrear plantes aromàtiques a casa pots plantejar-te consumir-les d'una altra forma, com per exemple en infusió o en oli, aprofitant el sabor intens i l'olor que imprimiran en l'oli d'oliva després d'un període de maceració. Amb un parell de branques de romaní o brots frescos d'alfàbrega, uns alls i oli d'oliva verge obtindràs un amaniment perfecte en tan sols vint dies. Altres plantes, com per exemple la camamilla, a més de donar sabor als teus dolços pot ajudar-te a aconseguir banys relaxants si tires un grapat en l'aigua calenta i li deixes uns minuts de maceració. L'espígol, per la seua banda, a més de servir per a condimentar plats també és un excel·lent repel·lent d'arnes en el teu rober.\nQuines plantes aromàtiques puc conrear a casa?\nPràcticament pots conrear qualsevol tipus de planta aromàtica en la teua casa, perquè poden conrear-se en xicotets planters i tests. Simplement, has de tenir en compte les condicions mínimes d'espai i de llum que necessiten. Aquests són alguns exemples de plantes aromàtiques típiques del Mediterrani.\nAlfàbrega. Típica dels països del sud d'Europa, l'alfàbrega pot conrear-se en balconades, pollegueres de finestra i fins i tot en la cuina. Únicament requereix molta llum i ser protegida del fred. Obtindrem les seues fulles verdes i fresques durant els mesos d'estiu. Ha de consumir-se en fresc, esmicolada i afegida com a últim condiment al plat. Si la cuinem o la piquem li llevem part del seu sabor. No es consumeix en sec i és molt difícil conservar-la. Aquesta aromàtica acompanya a la perfecció a pastes, amanides, salses de tomaca, albergínies i carbassons.\nFenoll. El fenoll (Foeniculum vulgare) es coneix com a "herba santa" per les seues múltiples propietats terapèutiques. Creix de forma esporàdica en terrenys que no estan plantats i conrear-la en test és senzill. El que coneixem popularment com a "llavors del fenoll" són en realitat els seus fruits, i és d'ells d'on podem traure el seu màxim profit i sabor. Malgrat açò, el fenoll és molt versàtil: a més del seu les seues llavors podem usar les seues fulles i tiges picades com a plata aromàtica i el seu bulb com a hortalissa.\nEn el nostre país el fenoll és molt comú en l'elaboració d'adobats d'olives i salses. A Galícia s'empra per a aromatitzar les castanyes, a Castella-la Manxa amb les tiges es realitzen les típiques albergínies d'Almagro i a Múrcia i Alacant el seu bulb és emprat per a alguns guisats tradicionals. Si et decideixes a conrear fenoll en test has de saber que aquesta ha de ser profunda, que ha d'exposar-se al sol de ple i que cal regar-la una vegada cada dos o tres dies. La plantació es realitza a la primavera i les primeres fulles poden arreplegar-se tres mesos després, a l'estiu. Els bulbs poden ser utilitzats a la tardor.\nLlorer. Conrear el llorer en tests maximitza els espais xicotets i fa que la seua cura i manteniment siguen tasques fàcils. Només has de tenir en compte tres coses: primer, que existeixen moltes varietats de llorer, i que has de triar aquelles que siguen apropiades per a la cuina; segon, que només has de plantar un llorer per recipient, així que el millor és triar tests individuals; en tercer lloc, el llorer ha d'estar protegit durant l'hivern i en aquesta estació de l'any ha d'ocupar un lloc de la casa suficientment assolellat. Els seus usos són d'allò més variat: les seues fulles poden consumir-se tant fresques com en sec per a donar sabor a sopes i guisats que requereixen bastant temps de cocció. Combina molt bé amb guisats de carn, au i caça. També s'utilitza en els "fumet" de peix.\nOrenga. Pasta, amanides, carns, peixos,...l'orenga és una de les herbes més utilitzades en el nostre continent. Combina pràcticament amb qualsevol plat, especialment amb aquells que tenen tomaca fresca, cuinat o en salsa. Si et decideixes a conrear la teua pròpia planta d'orenga estaràs aportant al teu jardí o terrassa un intens i agradable aroma. Aquesta és una d'aqueixes plantes que requereix algunes setmanes d'assecat per a la seua millor conservació i consum. Per a fer-ho cal col·locar les les seues branques de cap per avall en els marcs de les portes i en llocs on hi haja corrent però no siguen colpejades. A voltes la planta de l'orenga es confon amb el marduix (Origanum mejorana), una planta similar i de la mateixa família però amb un sabor més dolç i menys intens.\nJulivert. Indispensable en la cuina mediterrània, el julivert és una herba aromàtica estesa per tot el món les arrels de la qual es localitzen en el sud d'Itàlia, Tunísia i Algèria. És una planta que pot consumir-se tant en fresc com en sec, però és de la primera manera com es fa d'habitualment. Conrear-ho en la teua casa és senzill però requereix moltes hores de sol i ser regat amb freqüència. La seua germinació és lenta i feble, per la qual cosa poden passar dos mesos fins que els primers brots isquen a la llum. És una planta que podem conrear a casa durant tot l'any, amb collites cada dos o tres mesos depenent de l'estació i que ha de llavar-se ben abans de ser emprada en cuina.\nMés en aquesta categoria: « Arbres i arbustos de la Comunitat Valenciana\tUn purificador d'aigua natural...i invasor »


Kim Castells i Gabriel Pernau ens ofereixen una visió de l’Escala molt personal i vinculada a la natura, que fuig de la imatge estereotipada dels pobles de costa assetjats pel turisme de masses. L’Escala i el mar. Llum, roca, aigua, vent mar ens proposa una aproximació sentimental i sensorial a l’Escala i als seus mars, a la natura en estat salvatge que es dóna cita en un poble clavat sobre unes roques i exposat als temporals i a tota la força dels vents.\nGabriel Pernau és periodista i té part dels seus orígens familiars, i bona part dels sentimentals, a la vila de l’Escala. Actualment col·labora, entre altres mitjans, a El Periódico de Catalunya. Ha publicat una dotzena de llibres, entre els quals destaquen El somni catala (La Campana, 1995), A la Xina amb bicicleta (La Campana 1997, Ediciones B 1998), Tot Cuba amb bicicleta (La Campana 1999, Ediciones B 2000), Catalunya a pinyó fix (Meteora 2003), Per terres d’Al·la (Brau 2006), Sportman (La Magrana 2006), La fabulosa historia de la senyora Wang (Meteora 2011) i 11 rutes per l’Escala. Itineraris a peu i amb bicicleta (Cossetania, 2011).


Debt Monetization and EU Recovery Bonds – IDEES\nAquest policy briefing repassa les característiques econòmiques peculiars de la situació actual, fixant-se en la seva naturalesa exògena respecte als països de l’Eurozona i en la barreja complexa de xocs de demanda i d’oferta que implica. En base a aquestes característiques, els autors proposen dues polítiques públiques relacionades per tal d’abordar la fase d’emergència de la crisi i la fase de recuperació. En primer lloc, proposen una intervenció activa dels governs de l’Eurozona per donar suport als negocis i les famílies i la monetització del deute per part del BCE i, en segon lloc, els autors proposen la implementació d’un pla massiu de recuperació a escala Europea finançat amb l’emissió dels European Pandemic Recovery Bonds centrat en la inversió pública i que permeti abordar els reptes relacionats amb la tecnologia i el canvi climàtic.\nL’informe fa, en primer lloc, un diagnòstic de la situació actual i del xoc econòmic que ha produït la COVID-19:\nEl xoc econòmic de la Covid-19 és exogen, no depèn de la voluntat o del comportament de cap govern ni del sector privat, cosa que el diferencia fonamentalment del xoc econòmic del 2008.\nEl xoc econòmic és comú i afecta de manera similar tots els països de l’Eurozona\nLa crisi econòmica a què s’enfronta Europa és una barreja complexa de xocs d’oferta i de demanda.\nEn base a aquest diagnòstic, passa a fer dues propostes de polítiques publiques que s’haurien d’adoptar per mitigar els efectes de la crisi. La primera està enfocada a alleujar la situació en el moment actual d’emergència i la segona està pensada pel moment de recuperació de la crisi.\nUna acció d’emergència contundent per part dels governs de l’Eurozona que cobreixi els costs operatius de les empreses, sobretot de les PIMEs, i que garanteixi la renda a les llars en el context d’una economia “suspesa”.\nLa implementació d’un pla europeu de recuperació basat en la inversió pública i que abordi els problemes de la crisi climàtica i dels sistemes sanitaris.\nEl finançament per aquests dos tipus de mesures provindria de dos tipus de bons:\nEls emesos pels governs nacionals per cobrir els costos d’emergència, que hauràn de ser monetitzats plenament pel BCE per tal de crear una mena de “diner d’helicòpter” mediat que previngui qualsevol increment del deute públic relacionat amb l’emergència.\nEls European Pandemic Recovery Bonds (EPRB) emesos per les institucions Europees per revifar l’economia europea just després de la crisi sanitària.\nNo és moment de restriccions auto-imposades a la capacitat de despesa del sector públic. Cal abandonar els dogmes sobre els sistemes monetaris i adoptar una política monetària activa com la que proposa l’informe en la que el BCE creï diner que es faci servir en sectors reals de l’economia. Aquest tipus d’expansió monetària no tindrà un impacte en la inflació.\nCal evitar un escenari a llarg termini on, un cop hagi passat l’epidèmia, els països pro-austeritat imposin aquest tipus de polítiques i es torni a caure en l’error en què es va caure el 2008.\nHi haurà canvis estructurals inevitables a llarg termini que sacsejaran les normes fiscals i els tractats actuals i els faran inaplicables. Caldrà, doncs, una actuació coordinada i sòlida per part de tots els països de l’Eurozona. De moment, assenyala l’informe, sembla que els països no estan seguint aquest camí òptim que s’indica al document.\nTítol: Debt Monetization and EU Recovery Bonds\nAutor/a: Alberto Botta, Eugenio Caverzasi i Alberto Russo


El rubinenc Ignasi Marroyo serà el pregoner de la Festa Major 2014 - Festa major 2014 - Rubí TV\nEl rubinenc Ignasi Marroyo serà el pregoner de la Festa Major 2014\nEl reconegut fotògraf ha rebut enguany la Creu de Sant Jordi\nEl fotògraf rubinenc Ignasi Marroyo serà el pregoner de la Festa Major d'aquest any, que se celebrarà entre el 27 i el 30 de juny. Nascut a Madrid però resident a la nostra ciutat des dels anys 60, Marroyo representa una figura destacada dins la fotografia catalana, fet que l'ha portat a rebre aquest mateix any la Creu de Sant Jordi de la Generalitat (veure notícia).\nL'artista, emmarcat en el moviment de Nova Avantguarda Catalana, va ser un dels fundadors del col·lectiu fotogràfic El Mussol, nascut en el si de l'Agrupació Fotògrafica de Catalunya. L'any 1996, també va crear a Rubí el Grup Fotogràfic El Gra, encara plenament actiu. Marroyo va ser col·laborador de les publicacions Correo Catalán i Imagen y Sonido, a banda d'operador de cinema documental amb el director Joan Francesc de Lasa.\nTot i que el rubinenc va començar a dedicar-se professionalment a la fotografia l'any 1963, no va ser fins al 1972 quan va començar a fer-ho de manera exclusiva. Al llarg de 50 anys, Marroyo ha produït un important fons fotogràfic, format per més de 70.000 imatges que en aquests moments es conserven a l'Arxiu Nacional de Catalunya, a Sant Cugat del Vallès, després que el propi artista les hi donés a començaments d'aquest 2014 (veure notícia). La seva obra també es pot trobar a les col·leccions del Museu Nacional d'Art de Catalunya (MNAC) i a galeries privades com Foto Colectania.\nAmb l'elecció d'Ignasi Marroyo, l'Ajuntament de Rubí manté la tradició, encetada el 2009, que sigui un rubinenc qui faci el pregó inaugural de la Festa Major. Aquest honor ha recaigut successivament en Jordi Margarit (2009), Albert Sans (2010), Mikel Iglesias (2011), Xavier Serrat (2012) i Enric Majó (2013).\nEl pregó a càrrec de Marroyo tindrà lloc el proper 27 de juny a partir de les 20.30 h a la plaça Pere Aguilera.\nMoltes felicitats Ignaci...decididament aquest es al teu any..que coi...t'ho mereixes...de part també dl Cesc la Txell i la Montse\nNo sé si el consistori és conscient que també hi ha dones joves i grans al municipi, vàlides per fer el Pregó...\nEtiquetes: Ignasi Marroyo, Festa Major 2014, pregoner, fotògraf


SALSA - PASSOS LLIURES\nDijous de 19.15 a 20.45h\nProfessor/a: Vila Coll, Florència\nAprendrem a ballar a partir d’una consciència corporal i una escolta real de la música, per tal d’entendre els ritmes i la musicalitat que hem de traslladar al cos en forma de moviments. A partir de les tècniques de la salsa casino, la dansa contemporània i el ioga, treballarem la senzillesa i naturalitat del moviment perquè finalment cadascú pugui trobar una creativitat pròpia a l’hora de ballar i improvisar.\nProfessor/a: Tolkun, Liliya\nQuè és el VOGUE... Voguing? Et sona la cançó “Vogue” de Madonna? Sabies que la dansa Voguing, en realitat es va iniciar a la dècada de 1960 a Harlem? No és només un estil de ball, és un estil de vida que va sorgir del rebuig social i institucional cap al colectiu LGBTI+. El Voguing és llibertat d’expressió, lluita, art, moda i personalitat en estat pur. Aprendrem a ballar imitant les “poses” de les models a les passarel·les, caracteritzat per moviments lineals, angulars i rígids dels braços, les cames i del cos sencer. + Info: #DEEP INSIDE vogue choreography\nVOGUING iniciació b\nDilluns de 20.15 a 21.45h\nQuè és el VOGUE... Voguing? Et sona la cançó “Vogue” de Madonna? Sabies que la dansa Voguing, en realitat es va iniciar a la dècada de 1960 a Harlem? No és només un estil de ball, és un estil de vida que va sorgir del rebuig social i institucional cap al colectiu LGBTI+. El Voguing és llibertat d’expressió, lluita, art, moda i personalitat en estat pur. Aprendrem a ballar imitant les “poses” de les models a les passarel·les, caracteritzat per moviments lineals, angulars i rígids dels braços, les cames i del cos sencer. AQUEST TALLER ÉS VIRTUAL + Info: #DEEP INSIDE vogue choreography + Info: #DEEP INSIDE vogue choreography


Rafa Arcos: complit " el proposit d’esta temporada"\n15/05/2020 | 563 Publicado en TEMPORADA 2019/20\nLa temporada 2019/2020 es dóna per finalitzada amb les classificacions tal i com es troben actualment, sense cap descens i amb els ascensos previstos segons el comunicat que ha fet públic la Federació Valenciana de Futbol.\nUna vegada conegut el desenllaç del futbol valencià pel que respecta a la competició regional en la que han competit els nostres 21 equips esta temporada 2019/2020, el nostre president Rafa Arcos, ens fa un balanç del que ha significat esta pandèmia per a la nostra Escola.\nRafa, t’ha sorprès la decisió que ha pres la FFCV de donar per finalitzada la temporada, o era una circumstància que preveies?\nHome era d’esperar, màxim després del pronunciament de la RFEF. D’eixa manera els representants de la Junta de la Federació Valenciana han seguit les directrius a nivell estatal del màxim organisme del futbol espanyol.\nCom ha estat el dia a dia en este confinament per a la nostra Escola.\nLa veritat és que han hagut moltes i diferents activitats impulsades pels respectius entrenadors, com jocs, vídeos, reptes... Sobretot les primeres setmanes del confinament és quan ha hagut major activitat.\nL’11 de març la nostra Escola va suspendre tota activitat. Haveu pres alguna decisió al respecte?\nA hores d’ara estem treballant de cara a la temporada vinent amb diferents aspectes, parlant amb entrenadors de cara a retornar a la normalitat habitual, però ja de cara a la propera campanya. El que està clar és que quiets no estem, ja que som molta gent a la que devem coordinar.\nHa estat un final estrany per la teua etapa al capdavant de l’Escola?\nLa veritat és que si. Han estat quatre anys molt intensos, sobretot este últim, i el que més em dol és que s’ha acabat tot abans d’hora. Però estic satisfet amb el fet que ens proposarem a l’inici d’esta temporada que era ascendir el Cadet A, així tenim Cadet i Infantil de segon any en Preferent, i els de primer any en 1a Regional, sense oblidar-se dels campionats en futbol-8 que han abastat els nostres equips més menuts.\nEn quin punt es troben les properes eleccions de la nova Junta Directiva?\nPrimerament hem d’esperar a la finalització del confinament, per ficar unes dates per a la renovació de la Junta com toca, amb els seus períodes necessaris.\nMolt s’ha parlat estes setmanes de la unificació del futbol ontinyentí. Que ens pots avançar al respecte?\nDoncs que estem treballant per tornar a la situació que teníem antigament amb l’Ontinyent CF, amb un conveni de col·laboració entre la nostra Escola i l’Amateur i Juvenil de l’Ontinyent 1931. Miguel Angel Mullor i jo com a presidents, amb Pascual Donat i Miguel A. Molina també com a “negociadors” anem pel bon camí de cara a eixe conveni. Puc avançar-te que Mullor està il·lusionat de tornar a l’Escola, on ja fou Director Esportiu ja fa uns anys.


TAXIS ELÈCTRICS A BARCELONA– NOVA CONVOCATÒRIA DE SUBVENCIONS | Live\nInici » Notícies » TAXIS ELÈCTRICS A BARCELONA– NOVA CONVOCATÒRIA DE SUBVENCIONS\nSi hi ha algú que domina el terreny del transport urbà, són els taxistes. Cada vegada més, la consciència ecològica està calant en els conductors de vehicles de transport públic i molts comencen a sumar-se a la mobilitat sostenible, tot adquirint cotxes elèctrics o de gas. A més, ells, juntament amb els autobusos i els vehicles de repartiment de mercaderies, són l’eix estratègic per impular la mobilitat elèctrica a la ciutat.\nEl Nissan LEAF, per exemple, ja es va incorporar en el seu dia a la flota de cotxes 100% elèctrics de Barcelona, que ja té 8 unitats del model e-NV200. De fet, fins i tot l’emblemàtic taxi londinenc té previst implantar la seva versió elèctrica a Barcelona per al 2018\nBarcelona és una smart city i ja és un dels referents mundials pel que fa a la mobilitat sostenible, gràcies al seu Pla de Millora de la Qualitat de l’Aire, que considera mesures com ara descomptes en peatges, accés al carrril prioritari Bus-VAO, cursos de conducció eficient, etc. El pla contempla també una subvenció específica, la convocatòria de la qual està activa des del mes de desembre de 2016.\nEs tracta de la convocatòria de la Generalitat de Catalunya d’una nova subvenció per al foment de l’adquisició de vehicles elèctrics i de baixes emissions, destinats al servei de taxi, a un ús comercial i a altres serveis, que operen en zones de protecció especial de l’ambient atmosfèric per a l’any 2017. Els interessats tenen fins el 9 de febrer de 2017 (inclòs) per presentar la seva sol·licitut en línia a través d’aquest enllaç. Els beneficiaris d’aquest ajut poden ser professionals que hagin comprat un vehicle d’aquestes característiques des del 5 d’abril de 2015 fins a la data de fi de la convocatòria i que operin a la zona corresponent.\nL’import de les subvencions dependrà del tipus de vehicle i queda fixat en les següents quantitats:\n4.000€ per a la compra d’un vehicle de categoria M1 (vuit places com a màxim sense contar al conductor, dissenyat per al transport de passatgers segons la Directiva 2001/116/CE de la Comissió), que sigui elèctric 100% o un híbrid endollable amb autonomia elèctrica de 40km.\n1.000€ per a la compra d’un vehicle de categoria M1, de gas GLP, bifuel o híbrid de gasolina, amb emissions inferiors o iguals a 60mg NO/KM.\n4.500€ per a la compra d’un vehicle de categoria N1 (dissenyat per al transport de mercderies, amb una massa màxima que no superi les 3,5 tones) 100% elèctric, elèctric d’autonomia estesa o un híbrid endollable amb autonomia elèctrica de 40km.\n1.200€ per a la compra d’un vehicle de categoria N1 de gas GLP, gas natural, o bifuel amb motor de gasolina.\nLa subvenció està limitada a la compra d’un máxim de 5 vehicles per beneficiari.\nPots consultar tota la informació i condicions aquí.\nLa principal motivació dels taxistes que ja han comprat un taxi elèctric és la reducció de les despeses en la seva activitat laboral diària. Estalvi i comoditat són els punts forts per a la majoria d’usuaris de taxis de baixes emissions. I és que conduir un taxi elèctric a Barcelona té avui dia un cost d’entre un i dos euros per recorrer 100km, la qual cosa pot suposar un estalvi mensual de fins a 300€ en combustible. A això cal sumar-li el cost zero de manteniment i, en definitiva, la millora de la qualitat de vida. El resultat segons diversos testimonis és facturar el mateix en menys hores.\nCarles Casanova va ser el primer a conduir un taxi elèctric a Catalunya i forma part de col·lectius com Taxiecologic.com o Taxielectri.cat, que han optat per l’ecologia i ofereixen servei de taxi zero emissions i zero sorolls a Barcelona. Com expert en la matèria, vem voler conéixer la seva experiència de primera mà.


El PSIB-PSOE critica que l’alternativa del PP als fons europeus sigui “un document de 83 paraules de les quals 4 són per dir ‘moltes gràcies’ i ‘Partit Popular’” – psibpsoe\nEl PSIB-PSOE critica que l’alternativa del PP als fons europeus sigui “un document de 83 paraules de les quals 4 són per dir ‘moltes gràcies’ i ‘Partit Popular’”\nPilar Costa: ”Feim una crida al Partit Popular perquè se sumin al Pacte de Reactivació on es parla dels projectes i el repartiment dels fons europeus a Balears, en lloc d’autoexcloure’s”\nLa portaveu del Grup Parlamentari Socialista, Pilar Costa, ha criticat el document presentat aquest dimecres pel Partit Popular en el qual expliquen ‘l’alternativa’ del partit pel que fa als projectes al qual s’ha de destinar els fons europeus. Concretament, Costa ha explicat que “l’alternativa del PP és un power point buit de contingut format per 83 paraules, de les quals són 2 per dir ‘motes gràcies’ i altres 2, per dir ‘Partit Popular’”.\nA més a més, la socialista ha posat un exemple d’un eix del document sobre fons europeus del PP en el qual especifica que ‘els projectes han de sorgir d’abaix cap a dalt’. Costa ha expressat que “a ‘Barrio Sésamo’, n’Epi i en Blas haguessin tingut més nivell que el que han presentat avui el Partit Popular”, i hi ha afegit que “ho deim amb tristesa perquè el PP ha perdut un any de participar al Pacte de Reactivació en què s’ha fet moltíssima feina”.\nCosta ha exposat que “una vegada més el Partit Popular demostra quina és la seva posició respecte als fons europeus amb aquest document en el qual hi trobam 0 propostes”. “A pesar de tot, feim una crida al PP, ja que encara hi són a temps, a sumar-se al Pacte de Reactivació per a debatre i parlar dels projectes i del repartiment dels fons europeus a Balears”, ha insistit la socialista.\nTambé, Costa ha aprofitat per recordar el Partit Popular al Congrés dels Diputats, del qual forma part la diputada per Balears Marga Prohens, no va donar suport al Decret Llei que va aprovar els fons europeus. “És un fet molt greu que el líder del PP, Pablo Casado, es reuneixi amb els ambaixadors de la Unió Europea a Espanya per desprestigiar la gestió que pot arribar a fer l’Estat d’aquest fons, és una irresponsabilitat”, ha afirmat Costa.\n“Votarà el PP a favor dels pressupostos que porten el factor d’insularitat?”\nD’altra banda, la portaveu socialista al Parlament de les Illes Balears ha aprofitat per comentar les bones notícies d’aquesta darrera setmana. En primer lloc, Costa ha expressat que “és bo tornar a recordar que l’acord del factor d’insularitat és de justícia, ja que Balears comptaran amb 183 milions d’euros als Pressupostos Generals de l’Estat per al 2022”.\n“Sol·licitam al Partit Popular i a la diputada del PP Marga Prohens que ens confirmin si votaran a favor o en contra de què arribin a Balears 183 milions d’euros”, ha demanat Costa. “Creim que és just que els ciutadans de Balears tenguin clar quina és la posició del Partit Popular”, ha incidit la socialista.\nPròrroga de l’escut social\nFinalment, Costa ha celebrat la pròrroga dels ERTO, la prestació per als fixos discontinus i la prestació per als autònoms fins al 28 de febrer que el Consell de Ministres va a aprovar aquest dimarts. “L’extensió de la prestació per als fixos discontinus és una molt bona notícia perquè a Balears en depenen 85 mil treballadors i treballadores”, ha explicat Costa.\nEsther Sosa 29/09/2021\nAnterior\tTruyols: “Defensam la via del diàleg i de la participació perquè dóna bons resultats, com demostren els 183 milions del factor d’insularitat”\nPròxim\tEl PSIB-PSOE celebra el rebuig del Congrés a l’intent del PP de vetar la reforma de les pensions i aplaudeix que es faci “una passa més” per garantir-les


Així va evolucionar la pandèmia de la covid-19 a Santa Coloma el novembre del 2021\n01 de de desembre del 2021. Actualitzada 04 de de gener del 2022 a les 11:47\n31 de desembre: 21.471 casos positius\nA data del 30 de desembre i segons les últimes dades facilitades per Salut, Santa Coloma acumula 21.471 casos positius de covid-19 des de l’inici de la pandèmia. D’aquests 21.471 casos, 364 s’han detectat en residències.\nSegons les dades facilitades per la Generalitat, a Santa Coloma han mort 354 persones des que va començar la pandèmia. Actualment, hi ha 19 colomencs ingressats amb la malaltia. La corba del risc de rebrot segueix disparada i es manté en nivells molt alts, i arriba a xifres rècord dia a dia (3.301). D’altra banda, 97.504 ciutadans de Santa Coloma han rebut almenys una dosi de la vacuna. En total, 93.618 colomencs ja disposen d’una pauta completa de vacunació.\nPer la seva banda, Catalunya supera els 100.000 positius setmanals de covid –103.695–, si bé el creixement d’ingressats d’aquest divendres s’ha moderat, amb 1.612 hospitalitzats en total, dos més que en la vigília, dels quals 428 són a l’uci (dos més també).\n28 de desembre: 20.337 casos positius\nA data del 27 de desembre i segons les últimes dades facilitades per Salut, Santa Coloma acumula 20.337 casos positius de covid-19 des de l’inici de la pandèmia. D’aquests 20.337 casos, 362 s’han detectat en residències.\nSegons les dades facilitades per la Generalitat, a Santa Coloma han mort 351 persones des que va començar la pandèmia. Actualment, hi ha 18 colomencs ingressats amb la malaltia. La corba del risc de rebrot segueix disparada i es manté en nivells molt alts (2.577). D’altra banda, 96.901 ciutadans de Santa Coloma han rebut almenys una dosi de la vacuna. En total, 93.334 colomencs ja disposen d’una pauta completa de vacunació.\nEls contagis segueixen disparats a Catalunya i ha registrat fins aquest dimarts 1.232.629 casos confirmats acumulats de coronavirus des de l’inici de la pandèmia, 23.850 més que en el recompte de dilluns. Quant als pacients ingressats actualment, la xifra se situa en 1.503, 46 més que en l’últim recompte. Un total de 404 pacients estan ingressats en unitats de cures intensives (uci) de centres públics i privats, cinc més que en l’últim recompte.\nEl Departament de Salut de Catalunya ha recomanat als positius de covid-19 per autotest d’antígens que no vagin al centre d’atenció primària (CAP). La recomanació de Salut es fa en un context d’escalada de les infeccions i d’augment de la pressió assistencial en el primer nivell de la xarxa sanitària.\n24 de desembre: 19.478 casos positius\nA data del 23 de desembre i segons les últimes dades facilitades per Salut, Santa Coloma acumula 19.478 casos positius de covid-19 des de l’inici de la pandèmia. D’aquests 19.478 casos, 353 s’han detectat en residències.\nSegons les dades facilitades per la Generalitat, a Santa Coloma han mort 351 persones des que va començar la pandèmia. Actualment, hi ha 22 colomencs ingressats amb la malaltia. La corba del risc de rebrot es dispara i es manté en nivells molt alts (1.542). D’aquesta manera, el risc de rebrot voreja ja la xifra més gran assolida per la ciutat al llarg de la pandèmia: 1.582. D’altra banda, 96.691 ciutadans de Santa Coloma han rebut almenys una dosi de la vacuna. En total, 93.172 colomencs ja disposen d’una pauta completa de vacunació.\nEls contagis segueixen disparats a Catalunya, amb els indicadors a l’alça però una situació incomparable a la de la passada nit de Nadal. La variant òmicron, més transmissible que mutacions anteriors, causa efectes menys greus, però multiplica els positius: en les últimes hores s’hi han sumat més de 15.000 contagis, i la corba epidèmica d’aquesta sisena onada segueix a l’alça.\n21 de desembre: 18.916 casos positius\nA data del 20 de desembre i segons les últimes dades facilitades per Salut, Santa Coloma acumula 18.259 casos positius de covid-19 des de l’inici de la pandèmia. D’aquests 18.259 casos, 348 s’han detectat en residències.\nSegons les dades facilitades per la Generalitat, a Santa Coloma han mort 349 persones des que va començar la pandèmia. Actualment, hi ha 21 colomencs ingressats amb la malaltia. La corba del risc de rebrot es dispara i es manté en nivells molt alts (1.378). D’aquesta manera, el risc de rebrot s’acosta a la xifra més gran assolida per la ciutat al llarg de la pandèmia: 1.582, una xifra a la qual es va arribar a principis de juliol d’aquest 2021, quan la variant delta va accelerar la cinquena onada de la covid. D’altra banda, 96.051 ciutadans de Santa Coloma han rebut almenys una dosi de la vacuna. En total, 92.833 colomencs ja disposen d’una pauta completa de vacunació.\nLa ràpida propagació de la variant òmicron a Catalunya, i la majoria de països d’Europa, està duplicant cada setmana els contagis de covid, que durant els últims set dies ja en sumen més de 5.000 diaris de mitjana. I en les últimes hores, quan es recuperen xifres no notificades del cap de setmana, se’n sumen 11.433 més. Avui hi ha 1.313 ingressats amb covid, 30 més que ahir, dels quals 340, 30 més que ahir, estan greus a l’uci.\n14 de desembre: 18.259 casos positius\nA data del 13 de desembre i segons les últimes dades facilitades per Salut, Santa Coloma acumula 18.259 casos positius de covid-19 des de l’inici de la pandèmia. D’aquests 18.259 casos, 346 s’han detectat en residències.\nSegons les dades facilitades per la Generalitat, a Santa Coloma han mort 349 persones des que va començar la pandèmia. Actualment, hi ha 15 colomencs ingressats amb la malaltia. La corba del risc de rebrot baixa, però es manté en nivells molt alts (321). D’altra banda, 94.537 ciutadans de Santa Coloma han rebut almenys una dosi de la vacuna. En total, 92.296 colomencs ja disposen d’una pauta completa de vacunació.\nA pocs dies del Nadal, la sisena onada de l’epidèmia continua creixent a Catalunya, on els hospitals ja atenen 1.106 persones ingressats per covid, de les quals 259 estan en estat crític, una situació que no es donava des de setembre. I els contagis pugen de manera notable: 6.258 en les últimes 24 hores, una xifra que tampoc es donava des de l’estiu.\n9 de desembre: 18.048 casos positius\nA data del 8 de desembre i segons les últimes dades facilitades per Salut, Santa Coloma acumula 18.048 casos positius de covid-19 des de l’inici de la pandèmia. D’aquests 18.048 casos, 344 s’han detectat en residències.\nSegons les dades facilitades per la Generalitat, a Santa Coloma han mort 349 persones des que va començar la pandèmia. Actualment, hi ha 9 colomencs ingressats amb la malaltia. La corba del risc de rebrot continua disparada i es manté en nivells molt alts (363). D’altra banda, 94.199 ciutadans de Santa Coloma han rebut almenys una dosi de la vacuna. En total, 92.064 colomencs ja disposen d’una pauta completa de vacunació.\nCatalunya ja té 905 persones ingressades als hospitals, de les quals 198 són a les ucis. Segons les dades d’incidència actualitzades aquest dijous pel Departament de Salut, avui hi ha 2.573 positius més, i ja són 1.065.782 les persones contagiades des de l’inici de la pandèmia.\n3 de desembre: 17.909 casos positius\nA data del 2 de desembre i segons les últimes dades facilitades per Salut, Santa Coloma acumula 17.909 casos positius de covid-19 des de l’inici de la pandèmia. D’aquests 17.909 casos, 342 s’han detectat en residències.\nSegons les dades facilitades per la Generalitat, a Santa Coloma han mort 349 persones des que va començar la pandèmia. Actualment, hi ha 2 colomencs ingressats amb la malaltia. La corba del risc de rebrot es manté en nivells molt alts (224). D’altra banda, 93.722 ciutadans de Santa Coloma han rebut almenys una dosi de la vacuna. En total, 91.841 colomencs ja disposen d’una pauta completa de vacunació.\nA més, davant l’auge de contagis, la Fundació Hospital de l’Esperit Sant de Santa Coloma ha començat a funcionar com un dels tres punts vacunals del Barcelonès Nord i Maresme, al costat del CAP El Maresme (Gatassa) de Mataró i el Centre Sociosanitari de Badalona Serveis Assistencials (BSA).Catalunya ha tornat a notificar una xifra alta de contagis a les portes del pont: en les últimes hores s’han sumat 3.300 positius, i els hospitals catalans ja tenen més de 700 pacients ingressats per covid, en una sisena onada que ja gairebé arriba al nivell de risc de la quarta, si bé els ingressos a les ucis augmenten molt més lentament gràcies a la vacunació.\n1 de desembre: 17.840 casos positius\nA data del 30 de novembre i segons les últimes dades facilitades per Salut, Santa Coloma acumula 17.840 casos positius de covid-19 des de l’inici de la pandèmia. D’aquests 17.840 casos, 342 s’han detectat en residències.\nSegons les dades facilitades per la Generalitat, a Santa Coloma han mort 349 persones des que va començar la pandèmia. Actualment, hi ha 4 colomencs ingressats amb la malaltia. La corba del risc de rebrot puja i se situa en nivells molt alts (215). D’altra banda, 93.525 ciutadans de Santa Coloma han rebut almenys una dosi de la vacuna. En total, 91.670 colomencs ja disposen d’una pauta completa de vacunació.\nLa sisena onada de coronavirus continua creixent imparable a Catalunya, on els ambulatoris van atendre ahir gairebé 12.000 pacients amb covid, una de les xifres més altes de les últimes setmanes, i, tot i que el risc de rebrot ja s’aproxima al pic de la quarta onada, la gravetat dels malalts i l’ocupació de les ucis és molt més baixa a causa de l’eficàcia de la vacunació, de la qual ja s’estan inoculant terceres dosis.\nVariant òmicron covid Passaport covid Restriccions per coronavirus Santa Coloma de Gramenet Hospitals Vacuna del covid-19 Coronavirus a Catalunya Ajuntaments


MIL CENT I UN ESTELS. BONANIT, ALEXANDRE/ FREIXA, VANESSA. 9789992053997 La llar del llibre\nAquest llibre-disc neix a partir de l'espectacle "Mil cent i un estels", una producció d'Associació Bocafoscant amb Laia Pedrol i Alexandre Bonanit. Consta d'un recull de textos d'astronomia popular, i ens apropa al firmament tal com l'imaginava la pagesia, els pastors i la gent de mar d'arreu dels Països Catalans.\nEl disc compta amb la producció musical de Marc Serrats. "Xerramequi" i les col·laboracions del Petit de Cal Eril, el Carles Belda, la Mireia Mena, l'Helena Casas, el Dídac Ruiz i el Fosi Barry.


El 2016, la Generalitat va destinar 22 MEUR a ajuts al lloguer per a joves - Cerdanyola Informa!\nInici » Noticies » Notícies Generals » Societat » El 2016, la Generalitat va destinar 22 MEUR a ajuts al lloguer per a joves\n16 juny 2017 a 10:00\nEl 2016, la Generalitat va destinar 22 MEUR a ajuts al lloguer per a joves\nEl 20% del total dels ajuts al lloguer\nLa consellera Meritxell Borràs ha comparegut a la Comissió de Polítiques de Joventut del Parlament de Catalunya per fer balanç de les actuacions del departament que tenen com a objectiu facilitar l’accés dels joves a l’habitatge. “El nostre compromís amb la població jove del nostre país ha estat i és important en el desplegament dels programes derivats de l’acció política del Govern de la Generalitat”, ha assegurat. En aquest sentit, la titular de Governació ha remarcat que el 2016 el Govern va destinar 22 milions d’euros a ajuts al lloguer per a joves, i ha posat en relleu que “tenim com a criteri de prioritat els joves i fins ara hem pogut atendre totes les sol·licituds”, el que representa un 20% del total dels ajuts al lloguer que es van atorgar l’any passat.\nA banda dels ajuts al pagament del lloguer per a joves, la consellera Borràs també ha apuntat que un 25% dels habitatges lliurats per la Mesa d’Emergència el 2016 (186 de 745) han estat adjudicats a aquest col·lectiu. Igualment, ha remarcat que del pressupost del 2016 en habitatge, es va destinar quasi un milió d’euros a joves usuaris de la xarxa de mediació per al lloguer social; prop d’1,2 milions d’euros en ajuts a persones joves residents al parc públic de la Generalitat per tal de reduir la seva quota de lloguer; un milió més per a ajuts urgents; i 200.000€ en subvencions de la Xarxa d’Habitatge d’Inclusió Social que han beneficiat persones joves.\nD’altra banda, Borràs ha remarcat que una de les maneres de facilitar l’accés a l’habitatge és variar la forma de tinença, que actualment prioritza la compra per sobre del lloguer. “Pertanyem a una cultura on els darrers 60 anys s’ha imposat l’opció de compra com a prioritat. El nostre mercat de lloguer és un mercat feble i estret, comparat amb el dels països d’Europa amb els que solem emmirallar-nos”, ha dit la consellera. Per això, ha assenyalat que el Govern treballa “per fer que el lloguer sigui una opció real a l’hora d’emancipar-se” i ha subratllat que “l’índex de referència que presentarem en els propers dies és una actuació en aquesta línia, així com els treballs per fer una llei d’arrendaments urbans que doni més seguretat i confiança a llogaters i propietaris i faci més atractiu el lloguer”.\nLa consellera també ha parlat del Pla Territorial Sectorial d’Habitatge amb què treballa el Govern i que fa una previsió de l’evolució de l’habitatge per als propers quinze anys i que té com a objectiu garantir que les noves llars que es formaran en aquest període de temps puguin fer-ho en un habitatge digne i adequat, tenint en compte factors com el preu, la localització, el règim de tinença o la superfície. Com a objectius complementaris, preveu arribar al 5% de lloguer social dins del parc d’habitatge; destinar un 15 % dels habitatges de les àrees de forta demanda a polítiques socials; promoure un ús més eficient i social del parc d’habitatges existent, i incrementar l’oferta de lloguer per fer-lo més atractiu i segur.\nAixí mateix, Borràs ha recordat que dilluns es van lliurar les claus d’una promoció de 63 habitatges per a joves a l’Hospitalet de Llobregat, “la finca acull 56 habitatges socials per a menors de 35 anys, que disposaran d’un lloguer reduït durant cinc anys”, ha explicat. L’edifici també reserva 7 pisos per a emergència habitacional. Pel que fa a noves promocions, l’Incasòl construirà 100 pisos d’habitatge protegit de lloguer, amb una inversió de 6,6 milions d’euros. La titular de Governació també ha recordat que aquest mes de desembre es van lliurar a Olot les claus de 28 pisos destinats a lloguer assequible per a joves, gent gran i famílies monoparentals.\nPer altra banda, Borràs ha afirmat que “per poder actuar en l’àmbit de l’habitatge és molt important que els ciutadans coneguin les eines que tenim” i per això ha explicat que s’ha reforçat la informació al ciutadà amb la campanya “Una porta oberta a l’habitatge” i el nou web habitatge.gencat.cat, i ha recordat que al web jove.cat també s’hi pot trobar informació i assessorament sobre habitatge, entre d’altres matèries.\n#ajuts #habitatge #joventut #lloguer\nS’ obre la convocatòria ordinària del 2017 d’ajuts al pagament del lloguer\nLa Generalitat ha destinat prop de 128 meurs a polítiques socials d’habitatge\nConveni de finançament entre l’Agència de l’Habitatge de Catalunya i l’INCASÒL\nEl preu del lloguer ha crescut un 9,9% interanual a Catalunya\nCerdanyola Informa! a les xarxes socials\nCopyright © 2018 Cerdanyola Informa!. Tots els drets reservats.


Riu amunt, riu avall… – Slowing Catalunya\nRiu amunt, riu avall…\nDate: 12/19/2017Author: rogerjimrem2013 0 Comentaris\nEl Ter, el Segre o el Llobregat són alguns dels rius més llargs i cabalosos del país. Des de les fonts de la serra del Cadí, el Llobregat raja amb força i baixa amb empenta cap a les valls del Berguedà.\nÉs en aquest punt, al pont de Pedret i ben a la vora de Berga, on et proposo començar a caminar o pedalar riu avall. Travessa el pont i acosta’t a l’ermita de Sant Quirze de Pedret. Aquesta joia del romànic català s’ho val…\nAra segueix la Via Verda del Llobregat, l’antiga via del tren que transportava persones i mercaderies fins a Manresa. Travessa els túnels del temps i arriba’t a Cal Rosal, una de les moltes colònies industrials que s’hi van construir al segle XIX i els inicis del XX.\nMés avall, on el riu es fa gran i llisca amb elegància al pla del Bages, atura’t a una altra postal del passat reconvertida en el museu de la Colònia Vidal de Puig-reig. Comparteix la vida dels treballadors i treballadores, de les persones que van contribuir a la revolució industrial. Entra a l’escola, la fàbrica o els habitatges i reviu aquesta etapa cabdal de la història contemporània.\nPedala o camina sense presses a la riba del riu, respira el paisatge i escolta la remor de l’aigua… Tal com ho feien els monjos benedictins de Sant Benet de Bages als llunyans temps medievals. Obre les portes del cel i descobreix els seus secrets…\nEnrere deixes la capital bagenca i la silueta de Montserrat és cada cop més a prop. Et proposo seguir fins a Monistrol de Montserrat i enllaçar una estona amb un tram del camí de Sant Jaume. Si ho vols i tens prou ganes i forces, també pots pujar a fer una visita a la Moreneta…\nEl riu viu la darrera etapa de la seva vida al Baix Llobregat... Des del pont del Diable de Martorell baixa xino xano fins a una altra mostra arquitectònica del passat, la colònia Güell. Mira enrere per acomiadar-te de la postal de l’església de Sant Baldiri de Sant Boi de Llobregat i camina o pedala cap a la porta del Delta.\nObre la porta, agafa els teus prismàtics i amaga’t en algun dels aguaits del parc. A la tardor i la primavera pots gaudir d’un inoblidable espectacle de la natura. Això s’acaba… aparca la bicicleta a la sorra de la platja i endinsa’t al Mediterrani com el teu company de viatge.\nAnterior Previous post: Micropobles de l’Anoia\nSegüent Next post: La carretera del vi (i III)


Empresa social PREVENCAN:Alerta mèdica en la prevenció de diabetes - OPAL - Observatori d'Inserció Professional i Assessorament Laboral - FGUV\nEstàs a: Inici > Arxiu de notícies > Empresa social PREVENCAN:Alerta mèdica en la prevenció de diabetes\nNº ofertes publicades: 3546\nEmpresa social PREVENCAN:Alerta mèdica en la prevenció de diabetes\nSempre hem sabut que el gos és el millor amic de l’home i ara també s’ha convertit en una gran ajuda assistencial per a diabètics que necessiten saber en tot moment quin és el seu nivell de sucre per a no tenir sobresalts.\nLa tècnica que pot ajudar els malalts que pateixen alguna crisi difícil de predir es diu Prevencan, i a València Dora García o, com li agrada que li diguen, Dora ensinistradora, és l’única que pot ensenyar aquests animals a arribar aquest nivell d’alerta.\nDora va començar el seu treball d’ensinistradora d’animals que serviren per a detectar les pujades o baixades de sucre dels seus amos amb “la idea que el gos puga detectar-les abans que es produïsquen”, diu.\n“Vaig començar després de veure un documental en què eixia una família que tenia un xiquet que patia apnees i havia entrenat el seu gos perquè reconeguera els sons que feia i poguera així avisar els pares”, diu Dora.\nSegons diu, va pensar que això es podia aplicar a altres patologies i així se li va ocórrer que es podria usar en la diabetis per a prevenir les pujades o baixades de sucre, que poden ser perilloses per al malalt.\nAquests gossos són capaços de detectar que el diabètic pateix una crisi, ja que tenen un olfacte “molt més desenvolupat que el nostre”, perquè quan es produeix una pujada de sucre l’alè té una olor diferent de la que té en una baixada.\nDora diu que aquests animals donen tranquil·litat als amos. “Si tenim en compte que, segons els estudis que s’han publicat, en 2030 el 50% de la població serà diabètica, Prevencan serà d’una gran utilitat per a la societat.”\n“Ja portem set gossos entrenats i un dels nostres objectius és que obtinguen la certificació que expedeix la Generalitat perquè puguen acompanyar els amos a totes parts, igual que els gossos pigalls.”\n“Està molt animada perquè ja han aconseguit que dos d’aquests gossos puguen acompanyar l’ama a totes parts”, diu Dora.\nAquest certificat, que tramita la Direcció General de Diversitat Funcional, s’obté amb un examen que han de passar el gos i l’amo.\nEl treball es desenvolupa, encara que depèn de l’animal, durant sis mesos de forma intensiva a casa de l’amo, i després es fan sessions més espaiades, però “la idea és que continuen ensenyant-los coses tota la vida”, matisa.\nDaura està molt il·lusionada amb el seu projecte, Detecció Mèdica amb Animals Prevencan. L’any passat el va presentar per a unes ajudes que concedeix l’Ajuntament de València, i li van donar la màxima puntuació.\nAmb la subvenció va viatjar a Estats Units, on porten més de vint anys entrenant gossos i durant un mes i mig hi va aprendre noves tècniques.\nAmb el Grup d’Oncologia Molecular de la Fundació Investigació Hospital General de València està treballant en un estudi sobre la detecció del càncer de pulmó no microcític (CPNM) amb mostres mínimament invasives, que poden provenir de diferents localitzacions corporals, perquè mitjançant l’olfacte dels animals es puguen diferenciar les mostres sanes de les malaltes.\nL’estudi fa servir l’olfacte dels gossos en les etapes inicials com a mètode de diagnòstic primerenc i no invasiu per a la detecció precoç del càncer i poder proporcionar als pacients les alternatives terapèutiques.\n“En aquest projecte els gossos estan amb mi, augmente el grau d’exigència i avaluem el ritme d’aprenentatge de cada animal. Adaptem el nostre ensinistrament a ells”, diu Dora.\nData d'actualització: 6 de Juny de 2018


Martin Braithwaite es converteix en un greu problema per aquesta actitud - XCatalunya.cat\nMartin Braithwaite es converteix en un greu problema per aquesta actitud\nMartin Braithwaite demostra la seva poca passió pel futbol\nMartin Braithwaite està demostrant ser igual que Miralem Pjanic. Ambdós tenen contracte amb el FC Barcelona, ambdós no tenen lloc a la plantilla i ni un ni l’altre vol fer les maletes i anar-se’n. Saben que al Camp Nou no tindran minuts i no podran sentir-se futbolistes, però els és igual. Ells prefereixen cobrar més diners i seure a la banqueta (o a la graderia) i no disputar partits i sentir-se protagonistes.\n“No estic pensant en això (en marxar). Em queden encara dos anys de contracte al FC Barcelona. En futbol mai saps què passarà, però estic molt tranquil”, va dir en declaracions al canal TV2, quan va acabar l’entrenament de la selecció danesa. En aquest sentit, va reconèixer la falta de minuts, però va assegurar que treballarà “fort” la pròxima pretemporada i temporada per poder competir amb el resta de companys.\nMartin Braithwaite ha estat inclòs a la llista de Dinamarca per disputar la Lliga de les Nacions, després d’haver estat gairebé un any sense jugar un partit amb la seva selecció, un temps que s’explica primer per la lesió i després per la falta de minuts.\nEl seu seleccionador, Kasper Hkulmand, va insistir en què només aquells jugadors que estiguin en forma i juguin amb els seus clubs, aniran al Mundial de Qatar. Tot i això, el jugador no pateix i està disposat a quedar-se al Barça sense jugar ni un minut. “És fantàstic, tenia moltes ganes de venir. Tinc moltes il·lusions posades en aquests partits, vull demostrar l’alegria i la fam que tinc per jugar”.\nBraithwaite acaba contracte l’any 2024 i té un valor de mercat, segons Transfermarkt, de 7,5 milions d’euros. Més que els diners de venda, el club pretén estalviar-se el seu sou i deixar lliure la seva plaça.\nAnterior La claríssima condició de Joan Laporta pel retorn de Neymar i Leo Messi\nNePròximxt [VÍDEO]: TVE la torna a fer grossa durant un partit del Barça Femení


Literatura catalana contemporània | Sa Pobla i la poesia mallorquina contemporània\nTurmeda | 14 Octubre, 2019 22:02 | Compartir:\nTres poemaris de l´escriptor Miquel López Crespí analitzats per Jaume Vicens a dBalears: Calendaris de sal (Premi de Poesia Marià Manent, 2005) , El cant de la Sibil·la (Premi de Poesia Bru i Vidal al País Valencià) i Temps Moderns (homenatge al cinema) Premi de Poesia Miquel Martí Pol 2002. –\nTemps Moderns, per Jaume Vicens (dBalears)\nAquest mes de gener hem tengut l’ocasió de llegir tres dels darrers poemaris que ha escrit Miquel López Crespí, els de la primera dècada del nou segle. Els dos darrers, per ordre cronològic de publicació, són els titulats Calendaris de sal, llibre que va guanyar el premi de poesia Marià Manent del 2005, i el segon, titulat El cant de la Sibil·la, premi Bru i Vidal, ciutat de Sagunt, també l’any 2005. Quant a l’estil, al poemari Calendaris de sal, López fa una declaració de principis en el text titulat Deixar constància del resultat de la batalla. Hi escriu: «Ben cert que avui la poesia és massa hermètica / i es preocupa excessivament de la rima i molt poc / per l’apujada d’impostos, el preu dels queviures.» (Jaume Vicens)\nAquest mes de gener hem tengut l’ocasió de llegir tres dels darrers poemaris que ha escrit Miquel López Crespí, els de la primera dècada del nou segle. Els dos darrers, per ordre cronològic de publicació, són els titulats Calendaris de sal, llibre que va guanyar el premi de poesia Marià Manent del 2005, i el segon, titulat El cant de la Sibil·la, premi Bru i Vidal, ciutat de Sagunt, també l’any 2005. Quant a l’estil, al poemari Calendaris de sal, López fa una declaració de principis en el text titulat Deixar constància del resultat de la batalla. Hi escriu: «Ben cert que avui la poesia és massa hermètica / i es preocupa excessivament de la rima i molt poc / per l’apujada d’impostos, el preu dels queviures.»\nEls versos que ara hem reproduït són representatius del sistema d’escriure poesia que té López, si més no el dels tres llibres que comentarem avui. Calendaris de sal és un poemari de caràcter intimista, per ventura amb més ambició temàtica d’abast general que El cant de la Sibil·la, però tots dos poemaris, efectivament, tenen aquesta inclinació intimista, de revisió nostàlgica, que també ens comunica la consciència de fracàs social i polític; emparat, però, per l’amor i la cura que tengueren els pares, una atenció que entrà en competència amb l’entorn social mediocre i un paisatge natural, el de Mallorca, que també conhortà el poeta: «...la veritat. Tan a prop sempre de la desesperança i el dubte.» Ens indiquen també això que deim, els títols de molts de poemes del llibre; Els nostres herois no han tengut monuments, Dissort, Calendaris de sal, poema que dóna títol al llibre, Carrerons sense sortida, Totes les absències o Ara ja sé que demà no hi haurà despertar.\nSi un dia Miquel López publica la seva obra completa, crec que Calendaris de sal i El cant de la Sibil·la podrien formar part d’un sol relat. El cant de la Sibil·la és també un poemari intimista, però d’un caràcter més ortodox, reservat; la vida quotidiana de la família, la del veïnat, els episodis de la infància, el poeta els descriu d’una manera més ajustada a la nostàlgia. En aquest darrer poemari, una característica de la poesia de López també és fa més explícita; ens referim a la propensió que té a l’expressió hiperbòlica, sempre escrita amb bon gust perquè aconsegueix que no embafi; és com si el poeta hagués sabut agafar el to precís que ha de tenir l’exageració. Ho aconsegueix perquè l’encerta en la tria dels adjectius adequats, posats en el moment que toca, de tal manera que el to hiperbòlic li serveix per a guanyar èmfasi, gairebé sempre el subratllat d’una emoció íntima. Vocabulari a l’engròs. Una altra característica d’aquest llibre és el recurs del poeta a utilitzar els diferents matisos dels colors amb la intenció, naturalment, que els poemes guanyin plasticitat. Un exemple: «Com si haguéssim begut molt de vi / i no poguéssim controlar les emocions: / volar damunt el maragda ardent del verd / content de portar llums encesos en els dits.» Versos d’un magnífic poema del llibre que comentam.\nL’estil d’escriure de Miquel López sempre és fidel; vers de llarg recorregut, obert i adequat als temes que són de la seva predilecció; realisme social, poesia de l’experiència, en el seu cas política i de reivindicació del valor que ha de tenir la cultura, sempre al servei de la classe obrera. Ho posa ben de manifest en el seu poemari titulat Temps moderns (homenatge al cinema), premi de poesia Miquel Martí Pol de l’any 2002. És impossible separar el caràcter líric que té la poesia de López de la seva trajectòria personal. Podríem dir que els seus versos són l’únic complement literari possible a allò que ha estat la seva aportació assagística. La seva literatura ens ofereix un cert to arrogant, lligat al talant sempre crític de l’autor. Poesia incisiva, conceptista, allunyada de la musicalitat i de l’estètica excessivament harmoniosa; la que cerca, sobretot, la bella aportació artística. Poesia plena de caràcters objectivables amb una mirada immisericordiosa, cada vegada que ho paga. Poesia intel·ligible, naturalment, que té la virtut de saber aclimatar el llenguatge a les circumstàncies. López mai no força el llenguatge fins als límits imprecisos i ho hem de valorar perquè ho sap fer bé.\nEn el cas del poemari Temps moderns, el vocabulari l’adapta a les circumstàncies de l’art cinematogràfic, del qual el poeta n’és un apassionat seguidor. Art complementari que l’autor tampoc no deslliga de la significació realista. Res de trencadissa lingüística i, per tant, no hi trobam cap economia de paraules, en haver de descriure amb detall el cinema que per al poeta ha estat representatiu, essencial i permanent. Mitologia personal i paraules que no van a lloure; poesia també útil per a fer una original crítica cinematogràfica. López, en general, fuig del cripticisme; poesia antisofisticada, directa, que va per feina; basada en l’observació, poc imaginativa, sempre conscient, però, de les possibilitats que té la seva alternativa poètica: una ajustada proporció entre la finalitat i els mitjans. Realisme sòlid, per tant, pràctic si hom vol aconseguir plasmar la significació que va representar el cinema d’una època, principalment la dels anys 50 i 60 del segle XX; d’una època i dels artistes que la varen fer possible perquè gairebé tots són protagonistes del poemari.\nTemps moderns és un llibre que prova que el cinema va ser la millor alternativa per fer front a la terrible mediocritat que representava el franquisme en aquells moments. Els viatges que va fer el poeta per veure pel·lícules prohibides i també ens regala una meravellosa descripció de les sales cinematogràfiques ja desaparegudes, el Teatre Líric, el Balear, el Born, el Salón Rialto, la Protectora i l’Actualidades. Només hi manca posar un poc d’esment al cine Progrés, al Modern i al cine Victòria, que eren les sales dels barris de Son Espanyolet i de Santa Catalina que un servidor visitava en temps del NODO. (Febrer del 2017)


‘Pole’ de Marc Márquez en el GP del Japó | Valentí Fradera | barcelona / motegi | Motociclisme | L'Esportiu de Catalunya\n‘Pole’ de Marc Márquez en el GP del Japó ‘Pole’ de Marc Márquez en el GP del Japó ‘Pole’ de Marc Márquez en el GP del Japó ‘Pole’ de Marc Márquez en el GP del Japó + ‘Pole’ de Marc Márquez en el GP del Japó E-mail\nbarcelona / motegi - 19 octubre 2019 9.08 h\nMotociclisme. El circuit de Motegi era l’únic en què el campió del món encara no havia fet la posició preferent en Moto GP\nPrimera 'pole' de Marc Márquez a Motegi en Moto GP EFE.\n‘Pole’ de Marc Márquez en el GP del Japó ‘Pole’ de Marc Márquez en el GP del Japó ‘Pole’ de Marc Márquez en el GP del Japó ‘Pole’ de Marc Márquez en el GP del Japó ‘Pole’ de Marc Márquez en el GP del Japó E-mail\nMarc Márquez (Honda) ha fet la posició preferent en el GP del Japó, al davant de les Yamaha satèl·lit de Franco Morbidelli i Fabio Quartararo, i la M1 oficial de Maverick Viñales, quart.\nQuinze dies després d’embutxacar-se el títol mundial, a Tailàndia, el pilot cerverí ha aconseguit una altra fita en el seu palmarès, ja que fins avui Motegi era l’únic circuit del calendari on encara no havia fet la pole en Moto GP. “La veritat és que no me’n recordava, però la pista estava en aquelles condicions que m’agraden”, ha dit tot just baixar de la moto. L’entrenament qualificatiu s’ha fet amb l’asfalt sec però encara delicat, ja que al matí havia plogut.\nMárquez ha sumat la desena posició preferent del curs en setze proves, i la que en fa 90 de la seva carrera en totes les categories. En Moto GP, en suma 62 en 124 curses, un percentatge del 50%.\nEntre la resta de pilots catalans, Aleix Espargaró (Aprilia) ha estat novè, a 79 centèsimes, i compartirà la tercera línia de la graella amb les Ducati oficials d’Andrea Dovizioso i Danilo Petrucci. El de Granollers ha fet exactament el mateix temps que Valentino Rossi (Yamaha), que sortirà rere seu, desè. Àlex Rins ha passat in extremis el tall de la Q1, però en la Q2 només ha pogut fer l’onzè millor temps, al davant de l’altra Suzuki, de Joan Mir.\nPer la seva banda, Pol Espargaró (KTM) no ha superat la Q1 i sortirà 15è. Tito Rabat (Avintia Ducati) no ha rodat en l’entrenament cronometrat. El barceloní va arribar a Motegi amb un lesió a la mà i en l’entrenament lliure previ se n’ha ressentit.\nÀlex Márquez, quart\nEn Moto 2, Luca Marini (Sky VR46) ha fet un registre estratosfèric en la Q2, encara amb la pista humida. El vencedor de l’última cursa, a Tailàndia, ha avantatjat Augusto Fernández d’1.1 segons. Tercer ha estat el company del mallorquí en l’equip de Sito Pons, Luca Baldassarri, mentre que Àlex Márquez (EG 0,0 Marc VDS) ha estat quart, a 1.3.\nEl pilot cerverí ha protagonitzat la imatge del dia en l’entrenament lliure matinal, disputat amb la pista ben molla, quan la moto l’ha descavalcat per les orelles en l’últim revolt però ha sabut mantenir l’equilibri, lliscant dempeus per la recta agafat a la moto. El seu company Xavi Vierge no ha passat el tall de la Q1 i sortirà 20è.\nEn Moto 3, el gironí Albert Arenas (Ángel Nieto Team) s’ha classificat 13è, a 1.4 de Niccolò Antonelli. El pilot italià del SIC58 ha estat el sisè pilot en setze curses que ha fet la pole enguany en la categoria petita després d’haver passat per la Q1. Alonso López (EG 0,0) ha estat segon, havent passat també per la Q1.\nDiumenge la previsió és que la pista estarà seca. La cursa de Moto 3 engegarà a les cinc del matí, hora catalana; la de Moto 2 serà a les 6.20 h, i la de Moto GP començarà a les vuit.


Jornada de Netwoking "Fem Xarxa" al Castell de Concabella — Consell Comarcal de la Segarra\nEsteu aquí: Inici → Agenda → Jornada de Netwoking "Fem Xarxa" al Castell de Concabella\nJornada de Netwoking "Fem Xarxa" al Castell de Concabella\nJornada gratuïta adreçada a productors, restauradors i comerços locals. Inscripcions al 973 531 300\nCastell de Concabella - Els Plans de Sió\nJornada FEM XARXA: productes i gastronomia local.\nEl 3 d’octubre a les 17:00, al Castell de Concabella.\nLa trobada consistirà en una sessió de Networking entre productors agroalimentaris i establiments de restauració i comerç de la comarca de la Segarra i comarques veïnes: l’Anoia, la Conca de Barberà, l’Urgell, la Noguera i el Solsonès.\nUs convidem a participar d’un espai pensat per establir relacions i sinèrgies comercials entre les empreses i empresaris/àries que elaboren productes agroalimentaris locals i les empreses i empresaris/àries d’establiments de restauració o de restauració col·lectiva i també amb els comerços que venen productes agroalimentaris de proximitat i de qualitat.\nSi formeu part d’algun d’aquests sectors i exerciu la vostra activitat en alguna d’aquestes comarques us pot interessar venir!\nLa jornada és gratuïta, us podeu inscriure a través d’aquest formulari o bé contactant per telèfon o correu electrònic fins al 30 de setembre:\nConsell Comarcal de la Segarra: Montse Solà (msola@ccsegarra.cat) o Aina Castelltort (acastelltort@ccsegarra.cat) – Tel. 973 53 1300.\nL’objectiu de la sessió de networking és la de facilitar l’establiment de noves relacions comercials de confiança i sinèrgies entre els sectors econòmics de la producció agroalimentària de qualitat, la restauració i el comerç de venda directa. D’aquesta manera les empreses productores podeu establir nous canals de comercialització dels vostres productes, prop d’on els produïu i donar-los a conèixer a través de la gastronomia que elaboren els establiments de restauració. D’altra banda, els establiments de restauració podeu obtenir un valor afegit en la composició de les vostres cartes al poder afegir productes i primeres matèries de qualitat i de proximitat. Així mateix, els comerços podeu conèixer aquells productes de qualitat que es fan a la vora i els que ja compteu amb aquests tipus de productes, podeu conèixer-ne de nous, i ampliar la vostra oferta.\n17:00 Benvinguda, presentació i explicació de la metodologia\n17:15 Sessió de Networking\nEntrevistes curtes per parelles entre productors, restauradors i comerços on hi haurà un primer contacte per conèixer el tipus d’activitat d’ambdós i poder establir acords, col·laboracions i intercanviar els contactes.\n19:00 Valoracions i cloenda de la jornada\nFUNCIONAMENT DE LA JORNADA\n•Les persones productores i elaboradores de productes disposaran d’un espai fix en una taula on podran col·locar la informació i mostres dels seus productes.\n•Les persones restauradores i comercials aniran passant per les diferents taules per conèixer cadascuna de les empreses productores i elaboradores de productes locals.\n•Es recomana dur targetes de presentació, díptics i d’altra informació de les vostres empreses que considereu interessant per compartir amb les altres empreses.


Vilafant aprova la liquidació dels pressupostos del 2017 amb un resultat positiu - Empordà\nVilafant aprova la liquidació dels pressupostos del 2017 amb un resultat positiu\nHa reduit l'endeutament municipal i escurçant la mitjana del període de pagament als seus proveïdors\nEMPORDA.INFO 18.05.2018 | 09:56\nL'equip de govern de Vilafant, ha aprovat la liquidació dels pressupostos del 2017, amb un resultat positiu que posa de manifest, la gestió duta a terme per l'equip de govern en un període de crisi econòmica. Gràcies a una gestió de contenció s'ha pogut anar reduint el deute, que el 2013 va assolir el màxim històric de 2,3 milions d'euros, rebaixant-lo fins els 1,6 milions d'euros del 2017.\nEl resultat final de la liquidació del 2017 ha estat de 255.656,09 euros de superàvit, i amb un romanent final de 2.439.051,41.\nTambé s'ha vist reduït el període mig de pagament (PMP) als proveïdors de l'ajuntament. Que s'havia situat fins al voltant dels 60 dies de mitjana. Durant el 2017 es van assolir terminis de 18,6 dies de PMP.\nTot i la tendència a la baixa del deute, el municipi no ha deixat d'incorporar millores, mitjançant les partides d'inversió. L'any 2017 es van centrar en continuar millorant els espais i l'entorn municipal de Vilafant. Algunes de les inversions dutes a terme són la millora de la via pública i la xarxa d'aigua, l'adequació de l'entorn de l'església Sant Cebrià, l'adquisició de la Rectoria mitjançant la permuta amb el Bisbat de Girona, juntament amb la 1a fase de les obres de millora del carrer Figueres. Unes obres que milloraran les instal·lacions de gas, aigua i sanejament, a part de remodelar el paisatge urbà vilafantenc.


Suma’t a la celebració del Dia Internacional de la Ciutat Educadora 2017 – Sant Boi Ciutat Educadora Ajuntament de Sant Boi de Llobregat\nSuma’t a la celebració del Dia Internacional de la Ciutat Educadora 2017\nAfegeix-te a la campanya #JoEmComprometo\nL’Associació Internacional de Ciutats Educadores (AICE) és una organització sense ànim de lucre que reuneix els governs locals compromesos amb l’acompliment de la Carta de Ciutats Educadores. Des de l’any 2001 Sant Boi forma part d’aquesta xarxa internacional que té com a objectiu posar en valor el rol dels governs locals com a agents educadors i fomentar el diàleg, la reflexió, l’intercanvi i la cooperació entre les Ciutats Educadores, entre d’altres.\nPer aquest motiu, Sant Boi celebrarà per segon any consecutiu aquesta data amb diverses activitats dirigides a sumar noves aliances a favor d’una ciutat més educadora. El mateix dia 30 a la tarda tindrà lloc l’acte central de la commemoració del Dia Internacional de la Ciutat Educadora que enguany girarà entorn la relació entre els centres educatius i les famílies com a element clau per a l’èxit educatiu de joves i infants, i en el qual també farem lectura del manifest.\nFins a arribar aquest dia, però, i seguint un dels objectius de la celebració que és donar visibilitat al caràcter global i divers d’aquesta celebració, volem convidar tota la ciutadania santboiana a comprometre’s per una Sant Boi més educadora a través de la campanya #JoEmComprometo. La Ciutat Educadora és aquella que aposta per l’educació (formal, no-formal i informal) com a eina de transformació social, mobilitzant i articulant el màxim nombre possible d’agents educatius que intervenen al territori. Volem que totes aquelles persones que treballin en l’àmbit educatiu i/o sentin que són agent educatiu ens expliquin un dels seus compromisos amb Sant Boi. Pot ser un projecte d’abast o una petita acció educativa.\nCom participar en la campanya\nVolem fer un recull de fotografies on, de manera col·lectiva o individual, sortiu aguantant un cartell amb el vostre compromís i el hashtag de la campanya.\nPAS 1. Descarregueu i imprimiu el cartell que us adjuntem amb el hashtag.\nPAS 2. Escriviu (a ordinador o a mà i en majúscules) el vostre compromís en la construcció d’una ciutat més educadora. Per exemple: desplaçar-se en transport públic/bicicleta, cuidar l’espai públic, respectar el descans dels veïns/ïnes, fer ús de les papereres, ajudar la gent gran que ho necessiti, respectar opinions diferents de la meva, ser puntual, fer un bon ús del mòbil, no difondre rumors…\nPAS 3. Feu-vos una fotografia aguantant el cartell. Us podeu fer la foto en algun espai de la ciutat que sigui representatiu per a la vostra tasca educativa i/o el vostre compromís.\n*IMPORTANT: la fotografia ha de ser horitzontal, mai vertical.\nPAS 4. Pugeu la fotografia a les vostres xarxes socials. En el text que escrigueu a les xarxes heu d’incloure els hashtags #JoEmComprometo i #SBCiutatEducadora (d’aquesta manera podrem recollir i fer difusió dels vostres missatges.\nPAS 5. Envieu-nos la foto a l’e-mail info@sbciutateducadora.cat Així les tindrem amb la millor qualitat possible i podrem fer un petit vídeo final amb tots els vostres compromisos.\nTeniu de temps fins al 23 de novembre, des de l’Àrea de Ciutat Educadora estarem molt atents a les vostres imatges i farem un petit vídeo amb totes elles que podreu veure a l’acte central del dia 30 de novembre. Serà una manera de recollir tots els compromisos individuals i col·lectius que han de contribuir a generar un model de ciutat basat en els principis d’inclusió i igualtat d’oportunitats, la justícia social, la convivència, el diàleg, la promoció d’estils de vida saludables i sostenibles, la cooperació o la pau. Tots ells, valors recollits a la Carta de Ciutats Educadores.\nEsperem la vostra col·laboració. Compromet-te, Fem Ciutat Educadora!